A solución d'emplegar 'h' sería buena si s'hese decidiu de mantener o emplego etimolochico de 'j'/'g' t'o fonema palatal africado. Manimenos, a 'j' s'ha quedau sin uso en parolas patrimonials, por lo que podría emplegar-se ta representar o son /x/. Con ista esmienda se ganaría en funcionalidat (se privarían  problemas de decodificación d'as voces escritas, ya que si se leye una parola no conoixida que prencipia por h- no ye posible saber cómo se pronuncia), y talment se perdería en o principio d'identidat respecto a o castellano, pero en estando precisament o castellano a causa d'ixa desfonolochización, tamién ye normal que s'escriba asinas.